Victor Obinna

Victor Nsofor Obinna (lindur më 25 mars 1987) është një futbollist profesionist nigerian i cili luan si sulmues.

Obinna në gjuhën Igbo do të thotë "zemra e babait". Ai e nisi karrierën me Chievon në Serie A në vitin 2005. Dy vite më pas, ekipi ra në Serie B, duke bërë që Obinna të luajë një vit aty. Në vitin 2008, ai u ble nga kampionët e Interit për 1.2 milion €.

Obinna debutoi për Nigerinë në Kupën e Kombeve Afrikane 2006, duke shënuar një gol në tre ndeshje me ekipin që u eliminua në gjysëm-finale.

Karriera me klube
Karriera e hershme
Obinna e nisi karrierën e tij duke luajtur me klubet nigeriane Plateau United dhe Kwara United; gjatë kësaj kohe, ai shkoi në provë me klubet italiane Inter, Perugia dhe Juventus, para se të firmoste në Brazil me Internacional, por problemet me vizën bënë që transferimi të mos konkretizohej. Ai më pas u bashkua me Enyimban dhe mori pjesë në detyrën për të ruajtur titujt e kampionatit dhe CAF Ligës së Kampioneve.

Chievo
Obinna u ble nga klubi italian Chievo në korrik 2005 në një marrëveshje pesë-vjeçare. U raportua gjithashtu se Chievo kishte arritur një marrëveshje me Interin që Obinna fillimisht të regjistrohej si lojtar i Chievos në mënyrë për të përdorur kuotën e regjistrimit jo-BE të Chievos, ashtu siç u bë me portierin brazilian Júlio César në sezonin 2004–05. Ai më pas do të rikthehej te Interi.

Në sezonin e tij të parë te Chievo, Obinna shënoi gjashtë gola në 26 ndeshje, përfshirë edhe golin e tij të parë në Serie A në një fitore 2–1 në transfertë ndaj Sampdorias më 25 shtator 2005. Në muajtë e parë të vitit 2006, Obinna dyshohej se kishte firmosur kontrata me Chievon dhe klubin brazilian Internacional. Ekipi ra nga kategoria në përfundim të sezonit 2006–07, duke shkaktuar dyshime mbi të ardhmen e lojtarit; megjithatë, Chievo vendosi t'a mbante lojtarin në ekip dhe u rikthye në elitë pas vetëm një sezoni.

Më 4 tetor 2007, Obinna u përfshi në një aksident me makinë gjatë kohës që po kthehej në shtëpi nga stërvitja; aksidenti ndodhi pasi lojtari u përpoq të shmangte një makinë e cila ishte përpjekur t'a parakalonte në kthesë. Ai arriti të shpëtonte me vetëm disa të prera dhe të nxira. Makina u rrotullua disa herë dhe ishte dëmtuar rëndë. Obinna u dërgua në spital pasi kishte humbur ndjenjat. Aksidenti ndodhi vetëm disa metra larg vendit ku ish lojtari i Chievos Jason Mayélé vdiq nga një aksident me makinë në vitin 2002.

Internazionale
djathtas|parapamje|160px|Obinna në nxemje me West Ham United më 11 shtator 2010.
Në verën e vitit 2008, Obinna u rikthye te Interi në një marrëveshje tre-vjeçare për 1.2 milion €.FC Internazionale Milano 2008–09 bilancio, Require purchase in CCIAA  Klubi anglez Everton tentoi menjëherë për t'a marrë në huazim, por nuk mundën dot të siguronin një vizë pune për lojtarin. Goli i tij i parë për Interin erdhi më 19 tetor në fitoren 4–0 ndaj Romës në Stadio Olimpico. Ai u përshkrua nga trajneri i ekipit José Mourinho si një nga telentët më të mirë të Interit për të ardhmen.

Huazimi te Málaga
Më 26 gusht 2009, ekipi spanjoll i La Ligas Málaga njoftoi se kishte marrë sulmuesin në formë huazimi për një sezon. Ai shënoi golin e parë për klubin andaluzian në barazimin 1–1 ndaj Xerez, në një ndeshje ku ai gjithashtu u përjashtua me karton të kuq.

Huazimi te West Ham United
Më 27 gusht 2010, Obinna firmosi për West Ham United në formë huazimi për një sezon me të drejtën e një marrëveshje përfundimtare në vitin 2011. Ai debutoi për West Hamin më 11 shtator në një distafë 3–1 në shtëpi ndaj Çelsit. Ai shënoi golin e parë për ekipin në fitoren 2–1 kundër Sunderlandit në raundin e tretë të Kupës së Ligës në Stadium of Light më 21 shtator. Goli i tij i parë në kampionat erdhi më 27 nëntor në fitoren 3–1 kundër Wigan Athletic. Obinna vazhdoi formën e tij pozitive duke asistuar katër herë në fitoren 4–0 ndaj Manchester United tre ditë më vonë, duke ndihmuar West Hamin të siguronte gjysëm-finalen e Kupës së Ligës për herë të parë pas 20 vitesh.

Megjithatë, në ndeshjen e parë gjysëm-finale të West Hamit kundër Birmingham Cityt më 11 janar 2011, Obinna u ndëshkua me karton të kuq për një ndërhyje pa top ndaj Sebastian Larsson; ekipi kishte pësuar golin e barazimit vetëm disa minuta më parë. Më 30 janar, Obinna shënoi një tregolësh në ndeshjen e raundit të katërt të Kupës FA ndaj Nottingham Forest, duke i dhënë ekipit fitoren 3–2. Kjo u pasua me një dopietë në fitoren 3–1 kundër Blackpool në kampionat tre ditë më vonë.

Lokomotiv Moska
Më 19 qershor 2011, Obinna firmosi një kontratë katër-vjeçare me Lokomotiv Moskën si një transferim i lirë.

MSV Duisburg
Obinna u bë pjesë e MSV Duisburg më 9 shtator 2015 për sezonin 2015–16.

Darmstadt
Më 5 gusht 2016, Obinna u transferua te klubi tjetër gjerman SV Darmstadt. Megjithatë, ai u lirua nga klubi më 31 janar 2017 pas vetëm gjysëm sezoni.

Cape Town City
Në shtator 2017, Obinna firmosi me Cape Town City të Premier Ligës Afrikano Jugore. Në kohën që ai firmosi, ekipi drejtohej nga ish shoku i tij i skuadrës te West Ham Benni McCarthy.

Karriera ndërkombëtare
Obinna ishte pjesë e ekipit nën-20 që fitoi medaljen e artë në Turnamentin Afrikan të të Rinjëve në Benin. Në vitin 2005, ai u thirr për herë të parë në ekipin e parë të Nigerisë, kurse në janar 2006 u grumbullua nga trajneri Augustine Eguavoen për në Kupën e Kombeve Afrikane 2006. Ai debutoi zyrtarisht më 23 janar në ndeshjen e parë të Grupit D, një fitore 1–0 kundër Ganës. Më 4 shkurt, në ndeshjen çerek-finale kundër Tunizisë, Obinna luajti titullar për herë të parë dhe shënoi golin e parë për Nigerinë pas gjashtë minutash lojë; koha e rregullt dhe shtesa u mbyllën në barazim 1–1, duke bërë që ndeshja të shkonte në gjuajtjet e penalltive ku Obinna shënoi në tentativën e tij, duke i hapur rrugë një fitoreje 6–5. Në gjysëm-finale tre ditë më vonë kundër Bregut të Fildishtë, Obinna luajti 90 minuta të plota, me Nigerinë e cila u eliminua pasi u mposht 1–0.

Në gusht 2008, ai ishte pjesë e ekipit që luajti në Lojërat olimpike verore 2008 në Pekin, Kinë. Në grupin ku Nigeria ishte vendosur, Obinna shënoi golin e parë të fitores 2–1 kundër Japonisë më 10 gusht. Në ndeshjen e fundit të grupit, Obinna shënoi golin e fitores kundër Shteteve të Bashkuara, duke ndihmuar Nigerinë t'a mbylli grupin në vendin e parë me shtatë pikë. Në çerek-finale kundër Bregut të Fildishtë, Obinna ishte sërisht vendimtar për ekipin e tij, fillimisht duke shënuar golin e tij të tretë në turnament me penallti dhe më pas duke asistuar golin e Peter Odemwingie, duke dërguar ekipin në gjysëm-finale. Ai më pas ishte kapiten në fitoren 4–1 kundër Belgjikës në gjysëm-finale, para se të mposhteshin në finale nga Argjentina.

Statistikat e karrierës
Klube
Burimi: 

+ Ndeshjet dhe golat sipas klubit, sezonit dhe kompeticionitKlubiSezoniLigaKupaKontinentiTjetërGjithsejDivizioniNdshGolaNdshGolaNdshGolaNdshGolaNdshGolaChievo2005–06Serie A26610——2762006–0724531——2762007–08Serie B328———328Gjithsej821941——8620Internazionale2008–09Serie A91200000111Málaga (huazim)2009–10La Liga26410——274West Ham United (huazim)2010–11Premier League25333—4Të gjitha ndeshjet në Kupën e Ligës2328Lokomotiv Moska2011–12Premier League Ruse161208Të gjitha ndeshjet në UEFA Ligën e Evropës2—2632012–132622000—2822013–143010——40Gjithsej4535082—585Chievo2013–14Serie A10200——102MSV Duisburg2015–162. Bundesliga15300——153SV Darmstadt2016–17Bundesliga2000——20Cape Town City2017–18Premier Soccer League12120——141Gjithsej karriera22636174824225544

Kombëtarja
Burimi: 

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaNigeria2006512007102008812009932010133201183201331201410Gjithsej4912

Trofe
Klube
Chievo
 Serie B: 2007–08

Internazionale
 Serie A: 2008–09

Referimit

Lidhje të jashtme

 Victor Obinna te Soccerbase
 Victor Obinna te Football Database
 Victor Obinna te ESPN FC
 Victor Obinna – Rekordi në kompeticionet e FIFA-s
 Profili i lojtarit – Victor Obinna  Premier League

Kategoria:Lindje 1987
Kategoria:Njerëz që jetojnë
Kategoria:Futbollistë nigerianë
Kategoria:Futbollistë në kombëtaren nigeriane
Kategoria:Futbollistë në Chievo Verona
Kategoria:Futbollistë në F.C. Internazionale Milano
Kategoria:Futbollistë në Málaga CF
Kategoria:Futbollistë në West Ham United F.C.
Kategoria:Futbollistë në MSV Duisburg
Kategoria:Futbollistë në SV Darmstadt 98
Kategoria:Futbollistë në Serie A
Kategoria:Futbollistë në Serie B
Kategoria:Futbollistë në Bundesliga
Kategoria:Futbollistë në 2. Bundesliga
Kategoria:Futbollistë në 2010 FIFA Kupën e Botës